**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын вермытӧмъяслы уджалан местаяс**

**квотируйтӧм йылысь» Коми Республикаса Оланпасӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося лӧддза-номъя тӧлысь 14 лунӧ

**1 статья.** Пыртны «Коми Республикаын вермытӧмъяслы уджалан местаяс квотируйтӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2013, 37 №, 692 ст.; 2018, 19 №, 351 ст.; 2020, 22 №, 369 ст.; 2021, 20 №, 372 ст.) татшӧм вежсьӧмъяс:

1) водзкыв гижны тадзи:

«Тайӧ Оланпасыс «Россия Федерацияын вермытӧмъясӧс социальнӧя дорйӧм йылысь» Федеральнӧй оланпас, «Россия Федерацияын йӧзӧс уджӧн могмӧдӧм йылысь» Федеральнӧй оланпас серти (водзӧ – Федеральнӧй оланпас) ладмӧдӧ Коми Республикаын вермытӧмъяслы уджалан местаяс квотируйтан юкӧнын торъя юалӧмъяс.»;

2) 1 статьяса 1 пунктын «сы лыдын кодъяс корӧны суйӧрсайса уджалысьясӧс,» кывъяс киритны;

3) 3 статьяса 2 пунктӧ «положение вынсьӧдӧм» кывъяс бӧрын содтыны «дінмуын канму контроль (дӧзьӧр) тайӧ сикассӧ котыртӧм да сійӧс збыльмӧдӧм дорӧ ӧтувъя корӧмъяссӧ тӧд вылӧ босьтӧмӧн, кутшӧмъясӧс урчитӧма Россия Федерацияса Веськӧдлан котырӧн» кывъяс;

4) 4 статья гижны тадзи:

**«4 статья. Вермытӧмъясӧс удж вылӧ босьтӧм вылӧ  
 торъя уджалан местаяс**

Вермытӧмъясӧс удж вылӧ босьтӧм вылӧ торъя уджалан местаяслӧн лыдыс урчитсьӧ Коми Республика мутасын йӧзӧс уджӧн могмӧдан юкӧнын Коми Республикаса олӧмӧ пӧртысь власьт органӧн быд удж сетысьлы вермытӧмъясӧс удж вылӧ примитӧм могысь урчитӧм квота мындаын.»;

5) 5 статья киритны;

6) 6 статья гижны тадзи:

**«6 статья. Вермытӧмъясӧс удж вылӧ примитӧм могысь квота тшӧт весьтӧ вичмӧдӧм (лӧсьӧдӧм) уджалан местаяс вылӧ вермытӧмъясӧс удж вылӧ босьтӧм**

1. Удж сетысь збыльмӧдӧ вермытӧмъясӧс удж вылӧ примитӧм могысь урчитӧм квотасӧ Россия Федерацияса Веськӧдлан котырӧн урчитӧм пӧрадок серти:

1) сэк, кор вермытӧмкӧд уджалан места вылӧ удж йылысь сёрнитчӧмсӧ кырымалӧма веськыда удж сетысь дорын;

2) сэк, кор вермытӧм да мукӧд организация костын удж йылысь сёрнитчӧмсӧ кырымалӧма вермытӧмъясӧс удж вылӧ босьтӧм йылысь артмӧдчӧм серти, кутшӧмӧс кырымалӧны удж сетысь, кодлы урчитӧма вермытӧмъясӧс удж вылӧ примитӧм могысь квотасӧ, да мукӧд организация костын;

3) Россия Федерацияса Веськӧдлан котырӧн урчитӧм мукӧд случайын.

2. Коми Республика мутасын вермытӧмъясӧс колӧ босьтны удж вылӧ вермытӧмъясӧс удж вылӧ босьтӧм йылысь артмӧдчӧм серти, кутшӧмӧс урчитӧма тайӧ статьяса 1 юкӧнлӧн 2 пунктӧн, удж сетысьлӧн (сійӧс петкӧдланінлӧн, филиаллӧн) меститчанін серти.

3. Вермытӧмъясӧс удж вылӧ босьтӧм йылысь артмӧдчӧм кырымалан пӧрадоксӧ да сылысь формасӧ Федеральнӧй оланпаслӧн 38 статьяса 8 юкӧн серти вынсьӧдӧ Россия Федерацияса Веськӧдлан котыр.

4.  Удж сетысьясӧс мездӧны вермытӧмъясӧс удж вылӧ примитӧм могысь урчитӧм квотасӧ олӧмӧ пӧртӧмысь:

1) сэк, кор удж сетысьяс лоӧны вермытӧмъяслӧн ӧтйӧза ӧтувъясӧн;

2) Россия Федерацияса Веськӧдлан котырӧн урчитӧм мукӧд случайын.»;

7)  7 статья киритны.

**2 статья.** Тайӧ Оланпасыс вынсялӧ 2024 вося кӧч тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2024 вося лӧддза-номъя тӧлысь 24 лун

41-РЗ №